
5.3. PROJEKTNA NALOGA


Splošno

Za investitorja MESTNA OBČINA, je potrebno izdelati načrt strojnih instalacij in strojne opreme, potrebne za izgradnjo toplovodnega omrežja med obstoječim toplovodnim omrežjem, ki se nahaja v zemlji na parceli 325/2 (k.o. Murska Sobota) ob objektu Pomurske založbe in obstoječo kotlovnico za potrebe objektov na Grajski in Kardoševi ulici. Trasa toplovoda je določena skladno z veljavnim projektnimi pogoji, izdanimi s strani pristojnih soglasodajalcev.
Meja predmetnega načrta je priključek na obstoječe toplovodno omrežje v zemlji na parceli 325/2  in zaključek toplovodnega omrežje pred steno (prebojem) cevovoda v objekt na parceli 334/9.

Tlačne preizkušnje

Vse cevovode je potrebno tlačno preizkusiti, in sicer:
· ogrevanje s tlakom najmanj 1,5 x največji delovni tlak, oziroma najmanj na 10 bar



Murska Sobota, december 2011					Zapisal: Jože Velnar



5.4. ELABORAT IZ VARSTVA PRI DELU



VSEBINA:

Ogrevanje, toplovodno omrežje

3 OPREDELITEV NEVARNOSTI IN ŠKODLJIVOSTI
4 UKREPI ZA ODPRAVO NEVARNOSTI IN OMEJITEV ŠKODLJIVOSTI
5 UPOŠTEVANI ZAKONI, STANDARDI IN PRAVILNIKI


	







OGREVANJE, TOPLOVODNO OMREŽJE


1.  Uvod 

V skladu z Zakonom o varnosti in zdravju pri delu (Ur. list RS št. 56/99) je varstvo pri delu zagotovljeno, če delavci izvajajo varstvene ukrepe, upoštevajo normative, standarde in tehnične predpise, ter ob ustrezni pazljivosti, ustrezni strokovni in delovni usposobljenosti uporabljajo predpisane varstvene priprave in naprave.

V času montaže mora biti gradbišče urejeno tako, da je omogočeno izvajanje  vseh ukrepov in normativov iz varstva pri delu. Izvajalec del izdela o ureditvi gradbišča poseben elaborat o ukrepih glede varstva pri delu in zagotovi njihovo izvajanje.

Izvajalec del lahko vgradi le tiste naprave in opremo, ki je izdelana v skladu z veljavnimi standardi in normativi in opremljena z navodilom o varni uporabi, preizkušanju in  vzdrževanju v slovenskem jeziku.

Pri vsaki spremembi tehnične dokumentacije, ki vpliva na varstvo pri delu, je potrebno spremeniti elaborat o varstvu pri delu.


2. Namembnost in opis instalacij

Predmet PGD tehnične dokumentacije projekta strojnih instalacij so cevne toplovodnega omrežja na trasi opisani v projektni nalogi. Namembnost projektno predvidenih instalacij je zagotavljanje ustrezne oskrbe porabnikov s toplotno energijo, proizvedeno, v kotlovnici območja, v kateri se poleg plinskih kotlov nahaja tudi kogeneracijska naprava.

Podrobnejši opis uporabljenih tehničnih rešitev je podan v tehničnem poročilu za vsako  posamezno vrsto instalacij.


3. Opredelitev nevarnosti in škodljivosti 

Pri montaži , delovanju in uporabi  opreme in naprava, ki jih obravnava ta tehnična dokumentacija, obstaja potencialna nevarnost zaradi cevovodov in naprav na cevovodih v obsegu cevovodov ki so predmet obdelave v tem načrtu 
Potencialne nevarnosti in škodljivosti pri montaži in delovanju obravnavane nastopa:

-  zaradi možnosti poškodb pri montaži,

-  zaradi možnosti poškodb pri delovanju sistema,

-  zaradi napačne izbire armatur in materiala cevovoda,

-  zaradi napačne montaže armatur  in cevovoda,

-  zaradi napačnega varjenja in sestavljanja cevovoda,

-  pojava korozije,

-  pri napačnem obratovanju in vzdrževanju armatur in cevovoda,

-  škodljivosti premajhne oz. slabe toplotne izolacije cevovoda,

-  napačne izvedbe izpuščanja medija iz cevovoda,

-  zaradi udara električnega toka,

-  zaradi temperaturnih raztezkov cevovoda,

-  škodljivosti zaradi zračnih blazin v cevovodu,

-  škodljivosti zaradi netesnosti cevovoda,

-  zaradi zmanjšane možnost pregledovanja instalacije,

-  porasta tlaka v sistemu,

- mehanskih poškodb zaradi :
       -  previsokega tlaka,
       -  toplotnih raztezkov v omrežju,
       -  zmrzovanja.

- škodljivosti zaradi šumov in vibracij v instalaciji,

- zaradi nevarnosti padca v globino pri posluževanju in vzdrževanju instalacije,





4.  Ukrepi za odpravo nevarnosti in omejitev škodljivosti

-   uporabnik objekta in instalacij je dolžan pred uporabo le-tega predvideti 
    priročna sredstva za prvo pomoč in za gašenje začetnih požarov,
    
· izbira armature in materiala cevovoda je v skladu  z  odgovarjajočimi standardi in
      predpisi,

-   napačna montaža  cevovoda in armatur je onemogočena zaradi kontrole,

· varjenje in sestavljanje cevovoda je predvideno z odgovarjajočimi elementi; varilska
     dela mora  izvršiti atestirani varilec,
   
· nevarnost pojava korozije cevovoda in armatur je onemogočena z izbiro ustreznih materialov in zaščito le-teh z antikorozivnimi sredstvi, 
    
· predvidena je predaja atestov vgrajene opreme, ter navodil za obratovanje in
     vzdrževanje investitorju,
    
-   toplotna izolacija cevovoda in armatur je v skladu  s predpisi za to vrsto instalacije,

-   predvideno je pravilno izpuščanje medija iz cevovoda,

· vsi cevovodi, rezervoarji in tlačne posode morajo biti zavarovani pred statično
      elektriko,

· prehodi cevi morajo biti dilatirani - prosti. Cevovod naj bo projektiran tako, da se
     raztezki kompenzirajo s pomočjo oblike zavojev  ( L,Z )  v ravnini, še bolje pa v
     prostoru ali s pomočjo lir,

· nevarnost previsokega tlaka v sistemu je preprečena z vgradnjo ustreznega varnostnega ventila in raztezne posode 

· zaradi pravilnega dimenzioniranja razvodnega omrežja in izbire ustreznih armatur, v
     instalaciji ne bo prišlo do hitrosti medija, ki bi povzročale šumenje,

-  do vseh naprav mora biti urejen dostop in zavarovanje pred padcem v globino,

-   širjenje hrupa je preprečeno z elastičnim vpetjem vrtečih se delov, izbira sistemov z  
    nizkim nivojem hrupa.




· Upravljalec naprav mora zadostiti sledečim pogojem:
a.) obratovanje vodi strokovno usposobljena oseba,
b.) o obratovanju vodimo dokumentacijo o pravilnosti obratovanja v tehničnem in varnostnem smislu.
c.) s splošnimi akti, internim pravilnikom in navodili določimo, kako in kaj je potrebno ukrepati v primeru poškodb, nesreč ali drugih motenj.

Z dobrim organiziranjem vzdrževanja naprave zagotavljamo njeno neoporečnost, obratovalno sposobnost in varnost. 

[bookmark: _Toc438004165]




Upoštevani zakoni, standardi,  pravilniki in študije

1.   Pravilnik o varnosti in zdravju pri delu pri uporabi delovne opreme (Ur. list RS št.:89/99),
2.   Uredba o hrupu v naravnem in življenjskem okolju (Ur. list RS, št.: 45/95),
3.  Uredba o spremembah in dopolnitvah uredbe o hrupu v naravnem in življenjskem okolju 
     (Ur.  list RS, št.: 66/99),
4.  Pravilnik o osebni varovalni opremi, ki jo delavci uporabljajo pri delu (Ur. list RS, št.: 89/99),
5.   Pravilnik o zahtevah za zagotavljanje varnosti in zdravja delavcev na delovnih mestih
       (Ur. list RS, št.: 89/99),
6.   Pravilnik o racionalni rabi energije v stavbah (Ur. list RS št.: 52/2010),
7.  Pravilnik o zvočni zaščiti stavb (Ur. list št.: 14/1999)
8.  Uredba o mejnih vrednostih kazalcev hrupa v okolju (Ur. list RS št.: 105/2005)
9.  Zakon o graditvi objektov ZGO-1 (Ur. list RS, št: 102/2004), ZGO-1B 
    (spremembe, Ur. list RS št.: 126/2007), ZGO-1C (spremembe, Ur. list RS št.: 108/2009) 
10. Pravilnik o pregledovanju in preizkušanju tlačne opreme (Ur. list RS št.: 45/2004) 
11. Zakon o varstvu pred požarom  (Ur.list RS 03/2007),  
12. Pravilnik o zahtevah za zagotavljanje varnosti in zdravja delavcev na delovnih mestih  
       (Ur. list RS 89/99),
13.  DIN 1946,
14.  Pravilnik o projektni dokumentaciji (Ur. list  RS 55/2008)

Dostop do armatur je dovoljen le osebam, ki vzdržujejo, oziroma izvajajo dela na omrežju.
Delavci, ki opravljajo dela na omrežju morajo biti seznanjeni s pogoji dela, nevarnostmi in škodljivimi vplivi pri delu in uporabi zaščitnih sredstev.
Delovna organizacija mora izšolati svoje delavce iz področja varstva pri delu in seznaniti delavce s pogoji dela, nevarnostmi in škodljivimi vplivi pri delu in uporabi zaščitnih sredstev. Opraviti mora preizkus dela za samostojno in varno delo.


Murska Sobota, december 2011




REKAPITULACIJA PRIKLJUČNIH MOČI


Na osnovi izračunov v tehničnem delu načrta 29V/2010 so priključne vrednosti energentov in medijev, ki napajajo strojne napeljave v novozgrajenem delu objekta:

Ogrevna voda (90 C  / 60 C)                     		870 kW 

		


Murska Sobota, december 2011

TOPLOVODNO OMREŽJE

Splošno 

Vročevodno omrežje dobavlja odjemalcu toploto celo leto, neprekinjeno 24 ur na dan. Dobavitelj toplote zagotavlja odjemalcu na odjem nem mestu potrebno količino ogrevne vode oziroma toplote za obratovanje odjemalčevih toplotnih naprav s priključno močjo, ki je dogovorjena s pogodbo o dobavi toplote. 
Predmet načrta je toplovodno omrežje, ki bo zagotavljalo prenos ogrevnega medija (tople vode) od obstoječega toplovodnega omrežja pod podhodom ob objektu Pomurske založbe do obstoječe kotlovnice v večstanovanjskem objektu na Kardoševi ulici v Murski Soboti. 
Toplovod bo izdelan iz valovitih nerjavnih cevi (krom – nikelj jeklo), oplaščeno s gibljivo PIR peno, brez CFC-jev odporno do 160 °C, vključno s plaščem polietilena PE-LD (VDE 0209). 
Pretočna količina medija bo cca. 25 m3/h, s tem, da bo temperaturna razlika med predtokom in povratkom 30 K. 
Na trasi toplovodnega omrežja je neposredno za prečkanjem ceste predviden jašek, v katerem je predvidena vgradnja rezervnih odcepov, za morebitno priključitev dodatnih porabnikov na izgrajeno toplovodno omrežje. V jašku, ki je izdelan kot AB jašek dimenzij 150x150x250cm, z LŽ 80x80cm pokrovom, se vgradijo prirorbnični krogelni ventili, dimenzije DN100, vključno izpustnimi pipami za praznjenje medija iz toplovodnega omrežja.
Glavni priključek na primarni strani se izvede v zemlji (parc. 3258/2 k,o, M. Sobota), pred  obstoječim podhodom. Na strani novo predvidenih porabnikov se toplovodno omrežje zaključi tik pred steno objekta na parceli 334/9 k.o. Murska Sobota, ki je tudi meja predmetnega načrta.  


Trasiranje toplovoda
 
Toplovod v zemljiščih je treba trasirati po zakonskih zahtevah in zahtevah glede lokacije in odmikov po določilih tega načrta. 
Kjer je to možno, naj se glavni vročevodi položijo v v pločnike ali čim bliže robovom cestišča. 
Pred gradnjo vročevoda je treba z lastnikom zemljišča, ki ni javno, po njem pa je predviden potek trase toplovoda skleniti pogodbo o ustanovitvi služnosti gradnje, obratovanja, vzdrževanja in nadzora vročevoda za vsakokratnega lastnika ali upravljalca vročevodnega omrežja. 
V zaščitnem območju podzemnih in vidno vodenih cevovodov niso dovoljeni nadgradnja, zazidava in sajenje dreves ter grmičevja. 



Tehnični podatki 

Tehnični podatki dobaviteljevega vročevodnega omrežja so: 

11



nazivni tlak 
nazivna temperatura 
diferenčni tlak na odjem nem mestu (min.)




10,0 bar 
100 0C 
0,75 bar 

Diferenčni tlak na odjemnem mestu je različen in je odvisen od dimenzije priključnega vročevoda, obremenitev vročevodnega omrežja in oddaljenosti odjemnega mesta od proizvodnega vira oziroma črpališča. 
Dobavitelj zagotavlja odjemalcu diferenčni tlak min. 65 kPa (0,65 bar). Vsota tlačnih padcev elementov primarnega dela toplotne postaje ne sme presegati navedene vrednosti. Če se odjemalec oskrbuje s toploto iz povratnega voda ali zahteva večji diferenčni tlak, kot je na tistem delu omrežja na razpolago, je v toplotno postajo treba vgraditi dodatne črpalke. O tem se mora odjemalec predhodno posvetovati z dobaviteljem in pridobiti njegovo soglasje. 
Temperatura vroče vode v omrežju ni odvisna od zunanje temperature in znaša največ 90 °C in najmanj 60 °C.
Računska temperatura za izračun trdnosti vročevodnih cevovodov, armatur in naprav je 100 °C. Glede na stanje tehnike in dejanske temperaturne razmere v vročevodnem omrežju je predvidena vgradnja predizoliranih cevi, primernih za temperaturo do 100 °C. 
V vročevodnem omrežju se za distribucijo toplote uporablja kemično pripravljena, demineralizirana in odplinjena voda, ki je ogreta na zahtevano temperaturo. 
Vode iz vročevodnega omrežja ni dovoljeno uporabljati za polnjenje internih toplotnih naprav odjemalca ali v druge namene. 


Tehnične zahteve za vročevodno omrežje 

Vročevodno omrežje dobavitelja je izvedeno kot dvocevni sistem z dovodnim in povratnim cevovodom. 

Vročevodno omrežje iz predizoliranih cevi 

Strojna dela 

Glede na stanje tehnike je vročevodno omrežje izven stavb izdelano iz predizoliranih cevi in fazonskih kosov. Vgrajeni materiali morajo ustrezati naslednjim standardom: 



- predizolirane cevi: 		51ST EN 253
- predizolirani fazonski kosi: 	51ST EN 448
- predizolirane armature: 		51ST EN 488
- spoji za predizolirane cevi: 	51ST EN 489



Cevovodi iz predizoliranih jeklenih cevi se polagajo neposredno v zemljo. Cevi morajo imeti vgrajene senzorske žice za kontrolo prisotnosti vlage. Pri izvedbi je treba žice pravilno povezati, preveriti sklenjenost tokokroga in izmeriti začetno vrednost upornosti, ki je referenčni podatek za kasnejše kontrole vlažnosti. O meritvi je treba izdelati zapisnik, ki ga potrdi nadzorna služba dobavitelja in se arhivira pri dobavitelju. Sestavni del zapisnika mora biti posnetek ožičenja obravnavanega odseka vročevoda, izdelan na osnovi geodetskega posnetka izvedenega vročevoda. 
Na predizoliranih odsekih vročevoda se vgrajujejo predizolirane krogelne pipe PN 16 za temperaturo do 100° C. 
Spoje cevi in fazonskih kosov predizoliranega vročevoda je potrebno izvesti s termorasteznimi spojkami, prirejenimi za zalivanje s poliuretansko izolacijsko peno. Spojka mora biti opremljena z najmanj dvema termosteznima manšetama na koncih. V primeru vodenja vročevoda po vlažnem terenu je obvezna namestitev tretje spojke preko čepa odprtine za vlivanje izolacijske mase. 
Zahteve za uporabo in montažo so navedene v navodilih proizvajalca predizoliranih cevovodov in jih je treba dosledno upoštevati. Posebno pozornost mora izvajalec posvečati kvalitetni izdelavi spojev predizoliranih cevi, kar je osnovni predpogoj za doseganje pričakovane življenjske dobe vročevoda. 


Gradbena dela 

Gradbena dela je treba izvajati po predpisih za tovrstna dela in navodilih proizvajalca cevi.
Pomembno: V posebnih primerih, ko poteka vročevod v slabo nosilnih tleh in se priključuje na stavbe, ki so globoko temeljene (npr. na pilotlh), je potrebno pridobiti mnenje projektanta ali geomehanika ( nevarnost diferenčnih posedkov). 


Zemeljska dela
 
Dimenzije izkopnega profila so odvisne od premera načrtovanih vročevodnih cevi. Na primerno utrjeno podlago izkopa se vgradi najprej peščena posteljica (zrnavost ~ 0-4 mm, brez ostrorobih delcev), zatem se položijo cevi, ki se jih z vseh strani zavaruje (obsipa) s peskom enake zrnavosti. Predvidena globina vgradnje predizoliranih cevi na trasi prečkanja Slovenske ceste znaša -185cm nad temenom cevi, medtem, ko se na preostalem delu trase globina zmanjša na 140cm nad temenom cevi. Posledično je najnižja točka jašek z vgrajenimi rezervnimi priključki in izpusti za praznjenje cevovoda. V jašku je izdelana tudi poglobitev za namestitev prenosne črpalke, ki služi prečrpavanju izpuščene vode. Minimalna zaščitna globina cevovoda, ki pa v nobenem primeru ne sme biti presežena pa znaša -70 cm nad temenom cevi. Če te zaščitne globine ni mogoče doseči in je teren nad temenom cevi obremenjen še s koristno (prometno) obtežbo, je treba cevi dodatno zavarovati (npr. z armiranobetonsko ploščo). 
Na kompenzacijskih conah vročevoda je treba zagotoviti možnost ustreznega pomika zaradi toplotnih raztezkov vročevoda. To je možno izvesti z namestitvijo elastičnih blazin ali z obsutjem cevi s peskom enakomerne zrnavosti ~ 8-10 ali ~ 10-12 mm brez ostrorobih delcev (prodec), ki ga je treba oviti s polstjo. 




Fiksne točke 

Fiksne točke so izvedene iz predfabriciranega elementa v armiranobetonskem temelju ustreznih dimenzij, ki jih podaja proizvajalec pri določenih predpostavkah glede lastnosti zemljine. Če lastnosti v konkretnem primeru bistveno odstopajo od teh predpostavk, je treba dimenzije temelja preveriti. Uporabita naj se beton MB 20 in armatura GA 40/50. 
Fiksne točke se v predizolirane cevovode vgrajujejo le v minimalnem potrebnem številu, kjer se z drugimi ukrepi ne da zagotoviti želenega učinka. 


Zidna tesnila
 
Posebno pozornost je treba posvetiti prehodu predizoliranih vročevodnih cevi skozi temeljne zidove stavb. Zidno tesnilo mora biti ustrezno obbetonirano, da je zagotovljena tesnost preboja. 


Vodenje vročevodov po stavbah 

Cevovodi morajo biti za dobavitelja toplotne energije zaradi možnosti pregleda, vzdrževanja in odpravljanja okvar v stavbi vedno dostopni, kar je potrebno urediti z medsebojnim pravnim aktom. 
Vročevodno omrežje mora biti izvedeno tako, da se upoštevajo vse mehanske obremenitve in temperaturni raztezki v skladu s predvideno tehnično rešitvijo po projektni dokumentaciji. 
Priključni vročevod se po vstopu v prostor toplotne postaje zaključi z umirjevalnimi cevmi, na katerih se izvede izpust, glede na nagib vročevoda pa tudi odzračevanje. Med umirjevalnima cevema naj bo izvedena kratka vez z zaporno armaturo, ki omogoča minimalni pretok skozi priključni vročevod v času zaustavitve toplotne postaje. Umirjevalne cevi naj predstavljajo nepomično podporo vročevoda. Izpusti in odzračevanja morajo biti speljani v odtočni lijak, povezan stalnim odtokom. 


Zahteve za materiale vročevodov, stavbah ali nadzemno
 
Cevi in fazonski kosi 

Vročevodi, vodeni v stavbah ali nadzemno morajo biti izdelani iz jeklenih cevi iz celega, ki ustrezajo naslednjim standardom: 



51ST ENV 10220 EN: 
DIN 2448: 
DIN 1629: 

mere, mase 
mere, mase 
dobavni pogoji



Cevni loki morajo ustrezati DIN 2605-2 in biti oblike 5 (r =",2,5 d), 
Material cevi je St 37-0. 



Armature
 
Zaporne armature na vročevodnem omrežju v stavbah ali na vročevodih, vodenih nadzemno, zaporni ventili PN 16 z ročnim ali motornim pogonom. 
Kot glavni zaporni organ pred toplotno postajo se uporabljajo zaporni ventili z mehastim tesnjenjem. 


Toplotna izolacija
 
Pri izvedbi toplotne izolacije cevovodov, armatur, prenosnikov toplote, odzračevalnih in razteznih posod so upoštevani ustrezni standardi in normativi. Toplotno izolacijo se izvede po končani montaži in uspešno opravljenem tlačnem preizkusu ter dvakratnem barvanju s temeljno barvo, primerno za temperaturo do 100° C. 
Cevovode, vodene po stavbah, je treba izolirati ločeno (dovod in povratek) z blazinami 
izolacijskega materiala iz mineralnih vlaken, ojačanimi s pocinkano žično mrežo ali aluminijasto folijo. Material mora po morebitni navlažitvi omogočati popolno osušitev. 
Toplotna prevodnost izolacijskega materiala mora pri 25 st. C znašati max. 0,040 W/mK. 
Blazine morajo biti spete na razdalji max. 0,3 m s pocinkano žico ali plastičnimi trakovi minimalne debeline 4 mm. Pri izolaciji debeline od 50 do 100 mm je potrebno izvesti izolacijo z dvojnimi blazinami. Vzdolžni in prečni spoji prvega sloja morajo biti prekriti z drugim slojem blazine. 
Izolacijski sloj cevovodov, vodenih po stavbah ali na prostem, mora biti zaščiten s plaščem aluminijaste pločevine. Debelina aluminijaste pločevine mora znašati v 0,8 mm. Pločevina mora biti speta minimalno 6 krat na tekoči meter z nerjavečimi vijaki ali kovicami. 
Izolacijo je potrebno ustrezno prilagoditi v področju obešal, armatur in drugih elementov cevne napeljave. V področju zaključnih kap izolacije je potrebno nanesti izolacijski trak širine 20 mm, ki preprečuje prehod toplote iz cevi na aluminijasti plašč. 
Oplaščenje na prostem potekajočih vročevodov mora biti izvedeno vodotesno, pohodno in zaščiteno pred odtujitvijo. 
Armature je treba izolirati z izolacijskim kapami. Kape morajo biti izvedene tako, da omogočajo nemoteno demontažo po odprtju veznih sponko 


Dimenzije cevovodov 

Dimenzija vročevoda je določena / predpisana glede na hidravlične razmere v omrežju in planirano širitev oskrbe s toploto. 




Odzračevanja in izpusti 

Lokacijo in izvedbo odzračevanj in izpustov mora projektant predhodno uskladiti z dobaviteljem. Izvesti jih je treba v sledečih dimenzijah: 



Dimenzija 
vročevoda
 

do DN 32 
do DN 50 
do DN 80 
do DN 150 
nad DN 150 


Dimenzija 
odzrač. 

DN 15 
DN 15 
DN 20 
DN 25 
DN 40 


Dimenzija 
izpusta
 
DN 20 
DN 25 
DN 25 
DN 50 
DN 65 




Označevanje elementov 

Pozicijo in tip vgrajenih elementov v vročevodno omrežje je potrebno označiti s pozicijskimi tablicami v skladu z DIN 4065 ali DIN 4069.



Odmiki od drugih komunalnih vodov in ostalih objektov 

Splošno
 
Ob načrtovanju vroče vodnega omrežja mora biti tveganje zaradi vpliva okolice, kot so drugi položeni vodi, premiki zemlje, dreves, stavbe ali prometa, zmanjšano na najnižjo možno še sprejemljivo mejo. Pri križanjih in vzporednem vodenju vročevodov z drugimi komunalnimi vodi je treba upoštevati veljavne predpise in zahteve upravljavcev drugih komunalnih vodov.


Geodetski posnetek vročevodnega omrežja
 
Po izvedenih montažnih delih in pred zasutjem jarka je treba izvesti geodetski posnetek vročevodnega omrežja. 
Poleg lege v prostoru (lokacijsko, višinsko) mora geodetski posnetek vsebovati tudi podatke o dimenziji in izvedbi vročevoda ter vgrajenih elementih (fiksnih točkah, kompenzatorjih, spojkah). 




Križanje plinovoda / približevanje in toplovoda

Križanje predmetnega plinovoda in toplovoda mora biti izdelano skladno s »Pravilnik o tehničnih pogojih za graditev, obratovanje in vzdrževanje plinovodov z delovnim tlakom do vključno 16 bar (Ur. list RS št.: 26/2002), ki v svojem 17. členu navaja da pri plinovodih z največjim delovnim tlakom do16 barov do mora biti:
-kot križanja: od 30° do 90°, 
-višinski odmik pri križanju: najmanj 0,3 m, 
-vzdolžni odmik mora znašati najmanj 1 m.
Ne glede na zahteve iz pravilnika je križanje izvedeno pod kotom 90°, višinski odmik pa znaša 0,5 m, in sicer med temenom cevi in spodnjim robom plinovoda. 
Toplovod je zaradi tehnologije vgradnje (podvrtavanje) pod plinsko cevjo voden v zaščitni cevi. 
Pred projektiranjem PZI se na križanju in vzporednem poteku z lokatorjem preveri položaj in globino plinovoda, pri čemer zakoličenje plinovoda za potrebe projektiranja izvede pooblaščeni predstavnik družbe Mestni plinovodi d.o.o, (Služba vzdrževanja).
Prečkanje / križanje toplovodnega omrežja z obstoječim plinovodom se vrši na način, da toplovod poteka pod obstoječim plinovodom, prečkanje je predvideno pod kotom 90°, najmanjša dopustna višinska razlika pa znaša 0,5 m, oziroma dejansko na predvidenem mestu križanja 51 cm (od temena plinovoda, do spodnjega temena toplovoda).
Poseganje v varovalni pas plinovoda brez soglasja Mestni plinovodi d.o.o. ni dovoljen. 
Glede na predvideni sistem izvedbe toplovodnega omrežja ne obstaja možnost vplivanja na obstoječi sistem katodne zaščite plinovodnega omrežja, ki ga prečka / poteka vzporedno, toplovodno omrežje. 


Križanje Telekom / vročevod

Pred pričetkom del mora izvajalec oziroma investitor naročiti zakoličbo zemeljskega TK omrežja ter po potrebi naročiti, seveda pri upravljalcu TK omrežja morebitno zaščito. Dela v bližini TK omrežja je potrebno izvajati ročno, in pod nadzorom podjetja TELEKOM SLOVENIJE. 
Križanje in vzporedni potek toplovoda od zemeljskega TK omrežja je bilo potrebno projektirati in pa potrebno izgraditi z naslednjimi odmiki:
-kot križanja ne sme biti manjši od 45°
-vertikalni odmik mora znašati najmanj 0,3m
-horizontalni odmik mora znašati najmanj 0,5m

Po končanih delih je investitor dolžan upravljalcu dostaviti geodetski posnetek z vrisanimi vsemi križanji in odmiki od TK omrežja.



 Križanje optika (GRATEL) / vročevod

Pred pričetkom del mora izvajalec oziroma investitor naročiti zakoličbo zemeljskega optičnega omrežja ter po potrebi naročiti, seveda pri upravljalcu omrežja morebitno zaščito. Dela v bližini optičnega omrežja je potrebno izvajati ročno, in pod nadzorom podjetja GRATEL. 
Križanje in vzporedni potek toplovoda od zemeljskega omrežja je bilo potrebno projektirati in pa potrebno izgraditi z naslednjimi odmiki:
-kot križanja ne sme biti manjši od 45°
-vertikalni odmik mora znašati najmanj 0,3m
-horizontalni odmik mora znašati najmanj 0,3m

Po končanih delih je investitor dolžan upravljalcu dostaviti geodetski posnetek z vrisanimi vsemi križanji in odmiki od optičnega omrežja.


Križanje elektro voda (ELEKTRO MARIBOR) / vročevod

Pred pričetkom del mora izvajalec oziroma investitor naročiti zakoličbo zemeljskega elektro omrežja ter po potrebi naročiti, seveda pri upravljalcu omrežja morebitno zaščito. Dela v bližini elektro omrežja je potrebno izvajati ročno, in pod nadzorom podjetja ELEKTRO MARIBOR. 
Križanje in vzporedni potek toplovoda od zemeljskega elektro omrežja je bilo potrebno projektirati in pa potrebno izgraditi z naslednjimi odmiki:
-kot križanja ne sme biti manjši od 45°
-minimalni vodoravni odmik pri paralelnem polaganju mora biti 0,5m
-minimalni navpični odmik med cevjo in elektro vodom mora znašati 0,5m
- 
-horizontalni odmik mora znašati najmanj 0,3m

Po končanih delih je investitor dolžan upravljalcu dostaviti geodetski posnetek z vrisanimi vsemi križanji in odmiki od elektro energetskega omrežja.


Križanje / prečkanje vročevoda s cesto

Skladno s pridobljenimi projektnimi pogoji s strani Mestne občine Murska Sobota je prečkanje cestišča Slovenske ulice mogoč zgolj s podvrtavanjem le te, vodenje cevi pod cestiščem pa zgolj pod pravim kotom na smer vozišča. Gradbene jame za izvedbo vrtanja je potrebno izvesti izven asfaltnih površin cestišča, in sicer v razdalji najmanj 1m od roba cestišča.
Vse pločnike, v katerih je predvideno vodenje novega toplovoda je potrebno v celoti preplastiti s asfaltom.

Poudariti pa moram, da je stališče projektne organizacije, vezano na dejansko tehnično možnost izvedbe trase s podvrtavanjem cestišča postavljeno pod velik vprašaj, saj tehnične danosti izvedbe gradbenih jam na obeh straneh cestišča, v ustrezni velikosti, skoraj ni mogoče izvesti, prav tako pa obstaja potencialna možnost poškodb obstoječih komunalnih vodov.

